Yossi Beilin

Josef "Jossi" Beilin (; naskiĝis la 12-a de junio 1948 en Petaĥ Tikva, Israelo ) estas israela universitata profesoro kaj iama politikisto. Li estis membro de la Kneset, vic- kaj portempa ministro pri eksterlandaj aferoj de Israelo, kaj ministro pri justeco de Israelo.  

Beilin estas plej konata pro sia implikiĝo en la Oslo-Akordoj, la Ĝenevaj Akordoj, kaj la israel-palestina pacprocezo ĝenerale. Li pledas por rapida solvo de la araba-israela konflikto kaj la kreado de palestina ŝtato.

 Kariero 
Plejparto de la politika kariero de Beilin estis kiel politikisto en Avoda (Laborista Partio), sed en 2003 li estis puŝita multe pli malsupren en la partia listo pro siaj maldekstraj pozicioj. Kune kun Yael Dayan, li forlasis Avoda kaj aliĝis al la maldekstra partio Meretz, kiun li nun gvidas sub la nomo Meretz-Yachad (Israela Socialdemokrata Partio).

Lia partopreno en la pacprocezo estas ankoraŭ la kulmino de lia kariero. Subtenate de Ŝimon Peres, Beilin eniris sekretajn intertraktadojn en 1992, kiuj kondukis al la Oslo-Akordoj en 1993. Kune kun Mahmud Abbas, alia arkitekto de la interkonsento, en 1995 li verkis la "Beilin-Abu Mazen traktado", kun gvidlinioj por permanenta solvo de la konflikto. En 1992-1995 li gvidis la israelan delegacion al la pacnegocadoj. En 2001 li partoprenis en la "Taba-intertraktadoj" kaj la iniciato, pro kiu li nun estas plej konata, la Ĝenevaj Akordoj kun Jaser Abd Rabbo .

Beilin ne estas konsiderata socialisto, sed li tamen aliĝis al la plejparte socialisma Meretz. Lia venko super Meretz-politikisto Ran Cohen en la gvida elekto povas esti vidata kiel signo, ke multaj en la partio vidas la reakiron de la pacprocezo sur la ĝustan vojon eĉ pli grava ol sociaj aferoj.

Beilin pledas por moderaj kapitalismaj ideoj. Li diras tre malmulte publike pri sociaj aferoj, koncentriĝante pli pri siaj klopodoj negoci kun palestinaj oficialuloj.
Li estis membro de la Israela Laborista Partio, prezidanto de Meretz- Yaĥad de 2004 ĝis 2007, kaj estas konsiderata unu el la plej konataj eksponentoj de la israela pactendaro. 

 Aktualaj agadoj 
Beilin, kune kun Yair Hirschfeld kaj Ron Pundak establis la Ekonomian Kunlaboran Fondaĵoj (Economic Cooperation Foundation, ECF).

Beilin, kune kun Yasser Abed Rabbo kaj aliaj, estis unu el la movaj fortoj malantaŭ la Ĝeneva Iniciato, neoficiala interkonsento por solvi la konflikton en la Proksima Oriento.

 Eldonaĵoj 

  .


 Referencoj 

 Eksteraj ligiloj 

 Head to Head: Yossi Beilin and Ephraim Sneh on the Iranian nuclear threat - Fathom Journal

Kategorio:Israelaj ĵurnalistoj
Kategorio:Israelaj politikistoj
Kategorio:Israelaj ministroj